Ledger Heath

Da Ledger Heathcliff „Heath“ Andrew (* 4. April 1979 in Perth, Western Australia; † 22. Jenna 2008Artikel in der "Welt" in New York) is a australischa Fuimschauspuia g'wen. Zweggs seina Doastejung vom Joker in The Dark Knight hoda 2009 postum an Oscar fian Bestn Nemdoasteja gwunna.

 Sei Lem 

Da Ledger is ois zwoats Kind vo da Ledger Bell Sally (auf d'Wejd kemma ois Ramshaw) und vom Ledger Kim im Subiaco Hospital in Perth af d'Wejd kemma. Sei Muada, a Franzäsischleararin, kimmd eigendle aus Schottland, sei Vodda, der wo Bergbauingenieur und Rennfoahra is, aus a ogsenga Familie vo da Eisengussindustrie in Perth. Da Heath und sei ejdane Schwesda d'Katherine Kate hand noch de zwoa Hauptcharaktean aus'm Roman Sturmhöhe vo da britischn Schriftstejarin Emily Brontë ghoaßn woan. Da Ledger is z'eascht af d'Marys Mount Primary School in Gooseberry Hill ganga und späda af d'Guildford Grammar School, do wo a zum Drama Club dazua ganga is. Im Jo 1989, wia da Heath zea Joa oid woa, hammd se seine Ejtan schein lossn. Sei Muada hod an Roger Bell und sei Vodda d'Emma Brown gheirat. In de Joa 1989 und 1997 hand seine Hoibschwesdan d'Ashleigh Bell und d'Olivia Ledger af d'Wejd kemma.

Mied 17 Joa is a vo da Schui ganga und noch Sydney zong, wei a gmoa hod, doss a do ois Schauspeja bessane Chancen hod. Sein easchtn Aufdried hod da Heath 1992 in da Australischn Fernsähserie Der Traum vom Clown (Clowning Around) ghobd. Weidas hod a aa in de Fernsähserian Leinen los! (Ship to Shore) im Joa 1993 und Sweat – Der Weg zum Sieg (1996) miedgspejd und is späda noch Hollywood umzong. Noch weidane Roin, do drunda aa in Der Patriot neem am Mel Gibson, is da Ledger 2001 mied da Hauptroin in Ritter aus Leidenschaft da Duachbruuch glunga.

Noch erschdn Fernsähroina hod se da Ledger abm Endt vo de 1990a Joa ois Hollywood-Schauspeja etabliert. Erfoig beim Publikum und Kritik hod a mied Der Patriot, Monster's Ball, Billy Bob Thornton, Halle und ois homosexuella Cowboy im Drama Brokeback Mountain gfeijad, fia dem sei Doastejung a 2006 ois Besta Schauspeja fia an Oscar nominiad woan is.

Duach Fuim wia 10 Dinge, die ich an Dir hasse is da Ledger êha am Teeniefuim zuagordnead woan. Kommerziej schlecht glauffa is Sin Eater – Die Seele des Bösen mied Fürmann Benno. Weidane Abote im Genre Teeniefuim hod da Ledger do drafhi obgleant. Bei Monster's Ball und da Neivafuimung vo Die vier Federn hod ma scho kennd, doss a an Roinwechsl duachfiad. Spädastns seit 2005 woa da Ledger Heath mied seim Erscheina in Brothers Grimm und Brokeback Mountain im ernstn Roinfach etabliert.

A nächsts Projekt is d'Bob-Dylan-Biografie I’m Not There woan. Do spejd da Ledger oane vo de sechs Roina, de wo an Rockmusika vakeapan. In da Batman-Vafuimung The Dark Knight stejd da Ledger an Joker doa.

Da Ledger Heath woa vo 2002 bies 2004 mied da Watts Naomi liiert. Vo 2005 bies August 2007 hod a mied da Schauspejarin Williams Michelle, de wo a 2004 bei de Drehoabatn fia Brokeback Mountain kennagleand hod, zammad glebt. De zwoa hamm zammad a Diandl, d'Matilda Rose (* 28. Oktoba 2005), dera ihr Got is da Jake Gyllenhaal.

 Doud und wos danoch bassiad is 

Am 22. Jenna 2008 is da Ledger doud in seim New Yorka Appartement afgfundn woan. D'Bolizei hod a Fremdverschuidung ausgschlossn und hod d'Meglekeit vo am Doud durch a Iabadosis vo vaschreibungspflichtign Tableddn briafd, de wo nem seim Bett gfundn woan hand. A am drauffoigadn Dog durchgfiade Autopsie hod znächst amoi koane schlissign Hinweis gliafad. As späda vaeffentlichde Ergebnis vo da toxikologischn Laboruntasuachung hod ergem, doss da Schauspuia an da vastärkadn Wechsewirkung durch d'missbräuchliche Einnahm vo mehrane Schmerz- und Beruhigungsmittln gstoam is (zua de sechs Medikamentn, de wo im Kärpa vom Schauspuia nochgewiesn woan hand, zejn stoake Schmerzmittl, Schloftableddn sowia Medikament geng Angstattackn). D'Bolizei gehd vo am Unfoi aus.Spiegel Online: Hollywood-Star Heath Ledger leblos im Bett gefunden, 22. Jenna 2008Stern.de:Todesursache: Heath Ledger starb an Medikamenten-Überdosis, 6. Feba 2008New York Times: Heath Ledger's Death is Ruled an Accident, 6. Feba 2008 D'Beisetzung vom Ledger hod am 9. Feba 2008 in Perth im engstn Groas vo seina Familie stott gfundn. D'Schauspejarin Cate Blanchett hod d'Ren bei da Drauafeija ghoitn.ORF, 9. Feba 2008 

Vor seim Doud is da Ledger mied Drehoabatn vom Fuim The Imaginarium of Doctor Parnassus vom Terry Gilliam bschäftigt gwen; sei letzta Oabatsdog vor am Kurzurlaub in New York is da 19. Jenna 2008 g'wen.filmstarts.de: Terry Gilliam: Bricht wegen Heath Ledgers Tod Dreharbeiten endgültig ab, 24. Jenna 2008 Gilliam hod d'Produktion vom Fuim unmittelboa noch'm Doud vom Ledger untabrocha und hod d'Drehoabatn im März 2008 wiada fortgsetzt. Am Ledger sei Roin wird in de nu feijadn Szena vo drei andane Schauspeja (Jude Law, Colin Farrell und Johnny Depp) iabanumma. Da Gstoitnwandel vo da Hauptfigur soi in d'Gschicht eibaud wean.Star stand-ins help complete Ledger's last film, Artikel im Guardian vom 11. März 2008, abgerufen am 27. Mai 2008

Noch da Vaeffntlichung vom Fuim The Dark Knight im Somma 2008 hod da Ledger fia sei Doastejung vom Joker postum zoireiche Preise, do davo an Golden Globe Award und an britischen BAFTA Award jeweis ois Bester Nebendarsteller gwunna. Am 22. Jenna 2009, a Joa noch seim Doud, is d'Nominierung fia'n Oscar ois besta Nemdoasteja in da Roin vom Joker bekannt gem woan, den wo da Heath Ledger in The Dark Knight gspejd hod. Bei da 81. Oscarvaleihung am 22. Feba 2009 is da Preis vo seina Familie entgegngnumma woan.
Da Heath Ledger is somied da zwoate Schauspeja noch'm Peter Finch, der an Oscar postum griagt hodhttp://www.imdb.com/news/ni0252488 und da easchte, der an entsprechadn Fuim ned moi seng hod kinna (Da Peter Finch is knapp zwoa Monat noch da Premiere gstoam, da Heath Ledger fast a hoibs Joa vor da Premiere).

 Fuimografie 

 1992: Der Traum vom Clown (Clowning Around / Clowning Around Encore), Fernsehserie
 1993: Leinen los! (Ship to Shore), Fernsehserie 
 1996: Sweat – Der Weg zum Sieg (Fernsehserie)
 1997: Blackrock
 1997: P.C. – Ein Genie auf vier Pfoten (Paws)
 1997: Home and Away (Fernsehserie)
 1999: 10 Dinge, die ich an Dir hasse (10 Things I Hate About You)
 1999: Two Hands
 1997–2000: Conor, der Kelte (Roar), Fernsehserie
 2000: Der Patriot
 2001: Ritter aus Leidenschaft (A Knight's Tale)
 2001: Monster’s Ball
 2002: Die vier Federn (The Four Feathers)
 2003: Gesetzlos – Die Geschichte des Ned Kelly (Ned Kelly)
 2003: Sin Eater – Die Seele des Bösen (The Order)
 2005: Dogtown Boys (Lords of Dogtown)
 2005: Brothers Grimm
 2005: Brokeback Mountain
 2005: Casanova
 2006: Candy – Reise der Engel
 2007: I’m Not There
 2008: The Dark Knight
 2009: The Imaginarium of Doctor Parnassus

 Auszeichnunga und Nominierunga 

 1999: Australian Film Institute Award – Nominierung „Best Performance By An Actor In A Leading Role“ (Two Hands)
 2000: Film Critics Circle Of Australia Awards – Nominierung – „Best Actor – Male“ (Two Hands)
 2000: MTV Movie Awards – Nominierung „Best Musical Performance“ (10 Dinge, die ich an Dir hasse)
 2001: Entertainment Awards – Gewinner „Favorite Male – Newcomer“ (Der Patriot)
 2001: Teen Choice Awards – Nominierung „Choice Actor“, „Choice Chemistry“ (Ritter aus Leidenschaft)
 2001: Teen Choice Awards – Nominierung „Sexiest Love Scene“ (10 Dinge, die ich an Dir hasse)
 2002: MTV Awards – Nominierung „Best Kiss“, „Best Musical Sequence“ (Ritter aus Leidenschaft)
 2003: Film Critics Circle Of Australia Awards – Nominierung „Best Actor – Male“ (Gesetzlos – Die Geschichte des Ned Kelly)
 2003: Australian Film Institute Awards – Nominierung „Best Actor In A Leading Role“ (Gesetzlos – Die Geschichte des Ned Kelly)
 2006: MTV Movie Awards 2006 – „Best Kiss“ gemeinsam mit Jake Gyllenhaal (Brokeback Mountain)
 2006: Golden Globe – Nominierung „Best Actor In A Leading Role Drama“ (Brokeback Mountain)
 2006: Oscar – Nominierung „Best Actor in A Leading Role“ (Brokeback Mountain)
 2007: Bronzener Bravo Otto Kategorie "Schauspieler" (für Casanova (2005))
 2008: American Film Institute AFI Awards "Bester Schauspieler" (postum für The Dark Knight)
 2008: Spike Scream Awards – „Best Actor in a Fantasy Movie or TV Show“ (postum für The Dark Knight)
 2008: Spike Scream Awards – „Best Villain“ als Joker (postum für The Dark Knight)
 2008: Spike Scream Awards – „Best Line“ als Joker für den Satz "I believe whatever doesn't kill you makes you stranger!" (postum für The Dark Knight)
 2008: Spike Scream Awards – Nominierung für „Best Line“ als Joker für den Satz "Why so serious?" (postum für The Dark Knight)
 2008: Spike Scream Awards – Nominierung für „Best Line“ als Joker für den Satz "I will now make this pencil disappear." (postum für The Dark Knight)
 2008: Satellite Award-Nominierung als Bester Nebendarsteller in The Dark Knight
 2009: Boston Kritiker Award - Bester Nebendarsteller (postum für die Rolle als Joker in The Dark Knight)
 2009: Los Angeles Kritiker Award - Bester Nebendarsteller (postum für die Rolle als Joker in The Dark Knight)
 2009: San Francisco Kritiker Award - Bester Nebendarsteller (postum für die Rolle als Joker in The Dark Knight)
 2009: Washington DC Area Film Critics Association - Bester Nebendarsteller (postum für die Rolle als Joker in The Dark Knight)
 2009: Screen Actors Guild Award - Bester Nebendarsteller postum für die Rolle als Joker in The Dark Knight
 2009: People's Choice Awards- Best Onscreen Match-Up: Christian Bale & Heath Ledger in The Dark Knight
 2009: Golden Globe – „Best Performance by an Actor In A Supporting Role in a Motion Picture“ (postum für die Rolle als Joker in The Dark Knight)
 2009: Critic's Choice Award - Best Supporting Actor (postum für die Rolle als Joker in The Dark Knight)
 2009: BAFTA Award – Best Actor in a Supporting Role (postum für die Rolle als Joker in The Dark Knight)
 2009: Oscar - „Best Performance by an Actor In A Supporting Role in a Motion Picture“ (postum für die Rolle als Joker in The Dark Knight)

 Im Netz 


 Biografie auf NNDB
 „Tod eines Herzensbrechers“, essayistischer Nachruf von Marc Pitzke auf Spiegel Online, 23. Jenna 2008

 Literatua 

 Brian J. Robb: Heath Ledger. Die unbekannte Seite des Hollywood Stars. Ubooks 2008. ISBN 978-3-86608-103-1

 Beleg 

Kategorie:Oscarpreisträger
Kategorie:Schauspieler
Kategorie:Australier
Kategorie:Geboren 1979
Kategorie:Gestorben 2008
Kategorie:Mann
Kategorie:Artikel auf Niederbayerisch